basar
Store norske leksikon,Kunst og estetikk,Arkitektur og landskap,Bygningstyper
Basar er et torg eller en bred gate, overdekket eller utstyrt med åpne haller, der alle slags varer er utstilt til salg. Det finnes mange slike basarer i byer i Nord-Afrika og Midtøsten.
Basar betyr også en sammenhengende rekke mindre butikker, eller en enkelt butikk, der forskjellige billige varer selges. Denne typen basarer forekommer ofte i Europa. Et godt norsk eksempel er Basarhallene ved Oslo Domkirke, oppført 1840–1859 etter tegninger av arkitekt Christian H. Grosch.I dagligtalen er basar en sammenkomst hvor man lodder ut eller selger ting, som oftest for å skaffe penger til veldedige formål. Ting som loddes ut på en basar er ofte brukte eller hjemmelagede. Hvis man går på basar, deltar man i sammenkomsten. Les mer i Store norske leksikon torg utlodning